title: Provedbena uredba Komisije (EU) 2016/148 оd 4. veljače 2016. o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dopušten uvoz u Uniju i provoz kroz nju određenih proizvoda od peradi u vezi s visokopatogenom influencom ptica podtipa H7N8 (Tekst značajan za EGP)

text:
               5.2.2016

               HR

               Službeni list Europske unije

               L 30/17

         PROVEDBENA UREDBA KOMISIJE (EU) 2016/148
   оd 4. veljače 2016.
   o izmjeni Priloga I. Uredbi (EZ) br. 798/2008 u pogledu unosa za Sjedinjene Američke Države na popisu trećih zemalja, državnih područja, zona ili kompartmenta iz kojih je dopušten uvoz u Uniju i provoz kroz nju određenih proizvoda od peradi u vezi s visokopatogenom influencom ptica podtipa H7N8
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ (1) od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi, a posebno članak 8. uvodnu rečenicu, članak 8. točku 1. prvi podstavak i članak 8. točku 4. te Direktive,
   uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
   budući da:

               (1)

               Uredbom Komisije (EZ) br. 798/2008 (3) utvrđuju se zahtjevi za veterinarsku certifikaciju za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je predviđeno da se u Uniju mogu uvoziti i kroz nju provoziti samo proizvodi iz trećih zemalja, državnih područja, zona ili kompartmenta navedenih u stupcima 1. i 3. tablice iz dijela 1. Priloga I. toj Uredbi.

               (2)

               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispunjivati kako bi se smatrali slobodnima od visokopatogene influence ptica (HPAI).

               (3)

               Sjedinjene Američke Države navedene su u dijelu 1. Priloga I. Uredbi (EZ) br. 798/2008 kao treća zemlja iz koje je uvoz proizvoda u Uniju i provoz kroz nju odobren za njezino cjelokupno državno područje.

               (4)

               Sporazumom između Unije i Sjedinjenih Američkih Država (4) predviđa se promptno međusobno priznavanje mjera regionalizacije u slučaju izbijanja bolesti u Uniji ili Sjedinjenim Američkim Državama („Sporazum”).

               (5)

               Dana 15. siječnja 2016. Sjedinjene Američke Države potvrdile su prisutnost visokopatogene influence ptica podtipa H7N8 na jednom gospodarstvu u saveznoj državi Indiani, stoga se ta zemlja više ne može smatrati slobodnom od te bolesti. Nadležna veterinarska tijela Sjedinjenih Američkih Država odmah su obustavila izdavanje veterinarskih certifikata za pošiljke proizvoda koji su namijenjeni za izvoz iz savezne države Indiane u Uniju. Provela su i mjere usmrćivanja u preventivne svrhe radi suzbijanja i ograničavanja širenja visokopatogene influence ptica.

               (6)

               Sjedinjene Američke Države dostavile su podatke o epidemiološkoj situaciji na svojem državnom području i o mjerama koje su poduzele radi sprečavanja daljnjeg širenja visokopatogene influence ptica, koje je Komisija sada ocijenila. Na temelju te ocjene te obveza utvrđenih u Sporazumu i jamstava koje su pružile Sjedinjene Američke Države, primjereno je zaključiti da bi primjena ograničenja unosa u Uniju samo na proizvode iz područja zahvaćenog visokopatogenom influencom ptica, za koje su nadležna veterinarska tijela Sjedinjenih Američkih Država zbog trenutačnog izbijanja bolesti primijenila ograničenja, trebala biti dovoljna za pokrivanje rizika povezanih s unosom tih proizvoda u Uniju.

               (7)

               Prilog I. Uredbi (EZ) br. 798/2008 trebalo bi stoga na odgovarajući način izmijeniti.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. veljače 2016.

            Za Komisiju

            Predsjednik

         Jean-Claude JUNCKER

      (1)  SL L 18, 23.1.2003., str. 11.

      (2)  SL L 343, 22.12.2009., str. 74.

      (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (4)  Sporazum između Europske zajednice i Vlade Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla, kako je u ime Europske zajednice odobren Odlukom Vijeća 98/258/EZ (SL L 118, 21.4.1998., str. 1.).

      PRILOG
      U dijelu 1. Priloga I. Uredbi (EZ) br. 798/2008 nakon unosa za Sjedinjene Američke Države u pogledu savezne države Indiane dodaje se sljedeće:

                     Oznaka ISO i ime treće zemlje ili državnog područja

                     Oznaka treće zemlje, državnog područja, zone ili kompartmenta

                     Opis treće zemlje, državnog područja, zone ili kompartmenta

                     Veterinarski certifikat

                     Posebni uvjeti

                     Posebni uvjeti

                     Status nadzora influence ptica

                     Status cijepljenja protiv influence ptica

                     Status kontrole salmonele

                     Obrazac (obrasci)

                     Dodatna jamstva

                     Zaključni datum (1)

                     Početni datum (2)

                     1.

                     2.

                     3.

                     4.

                     5.

                     6.

                     6.A

                     6.B

                     7.

                     8.

                     9.

                     „US – Sjedinjene Američke Države

                     US-2.21.1

                     Savezna država Indiana

                     WGM

                     VIII.

                     P2

                     15.1.2016.

                     POU, RAT

                     N
                     P2
                     P2

                     BPR, BPP, DOC, DOR, HEP, HER, SRP, SRA, LT20

                     A

                     S3, ST1”

         (1)  Proizvodi, uključujući one koji se prevoze otvorenim morem, koji su proizvedeni prije ovog dana mogu se uvoziti u Zajednicu tijekom razdoblja od 90 dana od ovog datuma.

         (2)  U Zajednicu se mogu uvoziti samo oni proizvodi koji su proizvedeni nakon ovog dana.


title: Provedbena uredba Komisije (EU) br. 70/2013 od 23. siječnja 2013. o razvrstavanju određene robe u kombiniranu nomenklaturu

text:
               02/Sv. 022

               HR

               Službeni list Europske unije

               323

         32013R0070

               L 026/5

               SLUŽBENI LIST EUROPSKE UNIJE

               23.01.2013.

      PROVEDBENA UREDBA KOMISIJE (EU) br. 70/2013
   od 23. siječnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.

               (3)

               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.

               (4)

               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije koje su izdala carinska tijela država članica, a koja nisu u skladu s ovom Uredbom.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije država članica, koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. siječnja 2013.

            Za Komisiju, u ime Predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.

   PRILOG

               Naziv robe

               Razvrstavanje
               (oznaka KN)

               Obrazloženje

               (1)

               (2)

               (3)

               Proizvod sljedećeg sastava (s masenim udjelom u %):

                           —

                           etilni alkohol

                           90

                           —

                           etil tercijarni butil eter (ETBE)

                           10

                     Proizvod se prevozi u rasutom stanju.

               2207 20 00

               Proizvod se razvrstava u skladu s Općim pravilima 1., 3.a i 6. za tumačenje Kombinirane nomenklature i tekstom oznaka KN 2207 i 2207 20 00.
               Tarifni broj 2207 sadrži točniji naziv robe od tarifnog broja 3824 iz kojeg proizlazi općenitiji naziv. Stoga se proizvod u skladu s općim pravilom 3.a ne može razvrstati u tarifni broj 3824
               Proizvod je jednostavna mješavina etilnog alkohola i ETBE-a. Zbog udjela ETBE-a proizvod nije namijenjen za ljudsku potrošnju, ali to ne isključuje njegovu uporabu u industrijske svrhe (vidjeti također Napomene s objašnjenjem HS-a uz tarifni broj 2207, četvrti stavak).
               Proizvod se stoga razvrstava kao denaturirani etilni alkohol s oznakom KN 2207 20 00.


title: Provedbena uredba Komisije (EU) 2015/1398 оd 14. kolovoza 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               15.8.2015

               HR

               Službeni list Europske unije

               L 216/7

         PROVEDBENA UREDBA KOMISIJE (EU) 2015/1398
   оd 14. kolovoza 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. kolovoza 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  150,3

                  MK

                  51,2

                  ZZ

                  100,8

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  138,4

                  BO

                  146,4

                  CL

                  160,0

                  UY

                  146,4

                  ZA

                  145,9

                  ZZ

                  147,4

                  0806 10 10

                  EG

                  247,3

                  IL

                  390,7

                  MA

                  158,2

                  TR

                  162,0

                  US

                  339,9

                  ZZ

                  259,6

                  0808 10 80

                  AR

                  108,9

                  BR

                  83,3

                  CL

                  136,9

                  NZ

                  138,6

                  US

                  145,7

                  ZA

                  117,5

                  ZZ

                  121,8

                  0808 30 90

                  AR

                  132,0

                  CL

                  130,2

                  NZ

                  146,7

                  TR

                  139,9

                  ZA

                  112,3

                  ZZ

                  132,2

                  0809 30 10, 0809 30 90

                  MK

                  70,8

                  TR

                  131,8

                  ZZ

                  101,3

                  0809 40 05

                  BA

                  48,2

                  IL

                  141,4

                  MK

                  36,8

                  XS

                  57,7

                  ZZ

                  71,0

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 427/2011 od 2. svibnja 2011. o izmjeni Priloga I. Uredbi (EZ) br. 798/2008 vezano uz uvrštavanje Izraela na popis trećih zemalja, državnih područja, zona ili kompartmenata  Tekst značajan za EGP

text:
               03/Sv. 43

               HR

               Službeni list Europske unije

               250

         32011R0427

               L 113/3

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 427/2011
   od 2. svibnja 2011.
   o izmjeni Priloga I. Uredbi (EZ) br. 798/2008 vezano uz uvrštavanje Izraela na popis trećih zemalja, državnih područja, zona ili kompartmenata
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu njezinog članka 8., prvi stavak točke 1. članka 8. i točku 4. članka 8.,
   uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i oplođenih jaja za nasad (2), a posebno njezine članke 23. stavak 1. i 24. stavak 2.,
   budući da:

               (1)

               Uredbom Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenata iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (3), predviđeno je da se u njoj obuhvaćeni proizvodi smiju uvoziti u ili provoziti kroz Uniju samo iz onih trećih zemalja, državnih područja, zona ili kompartmenata navedenih na popisu u tablici u dijelu I. njezinog Priloga I.

               (2)

               Prema Uredbi (EZ) br. 798/2008, kada u nekoj trećoj zemlji, državnom području, zoni ili kompartmentu koji su prije bili slobodni od te bolesti izbije visoko patogena influenca ptica (HPAI), ta treća zemlja, državno područje, zona ili kompartment mogu se ponovno smatrati slobodnima od HPAI ako ispunjavaju određene uvjete. Ti se uvjeti odnose na provedbu mjera suzbijanja s ciljem kontrole bolesti, uključujući zadovoljavajuće čišćenje i dezinfekciju koja se provodi u svim ranije zaraženim objektima. Dodatno tome, nadzor influence ptica mora se provoditi u skladu s dijelom II. Priloga IV. istoj Uredbi tijekom tromjesečnog razdoblja nakon dovršenja mjera suzbijanja, čišćenja i dezinfekcije.

               (3)

               Izrael je na naveden na popisu u dijelu I. Priloga I. Uredbi (EZ) br. 798/2008 kao treća zemlja iz koje se svi proizvodi od peradi smiju uvoziti u Uniju. Nakon izbijanja HPAI početkom 2010. uvoz određenih proizvoda iz Izraela u Uniju ograničen je na određene dijelove njezinog državnog područja istom Uredbom, izmijenjenom Uredbom Komisije (EU) br. 332/2010 (4). Područje iz kojeg je uvoz određenih proizvoda bio zabranjen opisano je u stupcu 3. s oznakom IL-2 u unosu za Izrael u dijelu I. Priloga I. Uredbi (EZ) br. 798/2008 što se primjenjivalo do 1. svibnja 2010. Međutim, zabrana uvoza određenih proizvoda od peradi iz IL-2 u odnosu na to izbijanje treba se nastaviti za proizvode proizvedene prije tog datuma.

               (4)

               Osim toga, 8. ožujka 2011. Izrael je obavijestio Komisiju o izbijanju HPAI podvrste H5N1 na svojem državnom području.

               (5)

               Zbog potvrđenog izbijanja HPAI, državno područje Izraela više se ne može smatrati slobodnim od te bolesti. Kao posljedica toga, veterinarske službe Izraela obustavile su izdavanje veterinarskih certifikata za pošiljke određenih proizvoda od peradi.

               (6)

               Izrael je dostavio Komisiji podatke o mjerama suzbijanja poduzetim u vezi s nedavnim izbijanjem bolesti. Komisija procjenjuje te podatke i epidemiološko stanje u Izraelu.

               (7)

               Izrael provodi mjere suzbijanja s ciljem kontrole bolesti i ograničenja njezinog širenja. Brze i odlučne mjere koje je Izrael poduzeo kako bi spriječio širenje bolesti te pozitivan rezultat procjene epidemiološkog stanja dopuštaju ograničavanje zabrane uvoza u Uniju određenih proizvoda od peradi na zonu koja je pogođena bolešću, za koju su veterinarske službe uvele ograničenja.

               (8)

               Osim toga, Izrael provodi mjere nadzora influence ptica koje, čini se, ispunjavaju zahtjeve utvrđene u dijelu II. Priloga IV. Uredbi (EZ) br. 798/2008.

               (9)

               Uzimajući u obzir povoljan razvoj epidemiološkog stanja i mjera nadzora influence ptica u rješavanju izbijanja u skladu s uvjetima utvrđenim u Uredbi (EZ) br. 798/2008, primjereno je ograničiti vremensko razdoblje tijekom kojeg je odobrenje uvoza u Uniju opozvano, na tromjesečno razdoblje do 14. lipnja 2011. nakon odgovarajućeg čišćenja i dezinfekcije ranije zaraženih gospodarstava.

               (10)

               Zato je potrebno izmijeniti Uredbu (EZ) 798/2008.

               (11)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   U dijelu I. Priloga I. Uredbi (EZ) br. 798/2008, stavka za Izrael mijenja se tekstom u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. svibnja 2011.

            Za Komisiju

            Predsjednik

         José Manuel BARROSO

      (1)  SL L 18, 23.1.2003., str. 11.

      (2)  SL L 343, 22.12.2009., str. 74.

      (3)  SL L 226, 23.8.2008., str. 1.

      (4)  SL L 102, 23.4.2010., str. 10.

      PRILOG

                     „IL – Izrael

                     IL-0

                     Cijela država

                     SPF

                     EP, E

                     S4

                     IL-1

                     Područje Izraela osim IL-2 i IL-3

                     BPR, BPP, DOC, DOR, HEP, HER, SRP

                     N

                     A

                     S5, ST1

                     WGM

                     VIII

                     POU, RAT

                     N

                     IL-2

                     Područje Izraela unutar sljedećih granica:

                                 —

                                 na zapadu: cesta broj 4,

                                 —

                                 na jugu: cesta broj 5812 nadovezujući se na cestu 5815,

                                 —

                                 na istoku: sigurnosna ograda do ceste 6513,

                                 —

                                 na sjeveru: cesta broj 6513 do križanja s cestom 65. Od te točke ravnom linijom do ulaza Givat Nili i odatle ravnom linijom do križanja cesta 652 i 4.

                     BPR, BPP, DOC, DOR, HEP, HER, SRP

                     N, P2

                     1.5.2010.

                     A

                     S5, ST1

                     WGM

                     VIII

                     P2

                     1.5.2010.

                     POU, RAT

                     1.5.2010.

                     IL-3

                     Područje Izraela unutar sljedećih granica:

                                 —

                                 na sjeveru: cesta 386 do granica grada Jeruzalema, rijeke Refaim, bivše granice izraela i Jordana (‚zelena crta’),

                                 —

                                 na istoku: cesta 356,

                                 —

                                 na jugu: ceste 8670, 3517 i 354,

                                 —

                                 na zapadu: ravnom linijom koja se proteže prema sjeveru do ceste 367, po cesti 367 prema zapadu te potom prema sjeveru do ceste 375 i zapadno od sela Matta sjevero-sjeveroistočnom linijom do ceste 386.

                     BPR, BPP, DOC, DOR, HEP, HER, SRP

                     8.3.2011.

                     14.6.2011.

                     A

                     S5, ST1

                     WGM

                     VIII

                     P2

                     8.3.2011.

                     14.6.2011.

                     POU, RAT

                     8.3.2011.

                     14.6.2011.”


title: Provedbena uredba Komisije (EU) 2015/1408 оd 19. kolovoza 2015. o odobrenju DL-metionil-DL-metionina kao dodatka hrani za ribe i rakove (Tekst značajan za EGP)

text:
               20.8.2015

               HR

               Službeni list Europske unije

               L 219/3

         PROVEDBENA UREDBA KOMISIJE (EU) 2015/1408
   оd 19. kolovoza 2015.
   o odobrenju DL-metionil-DL-metionina kao dodatka hrani za ribe i rakove
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje DL-metionil-DL-metionina kao dodatka hrani za životinje. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje DL-metionil-DL-metionina kao dodatka hrani za sve akvatične životinjske vrste i njegovo razvrstavanje u kategoriju dodataka „nutritivni dodaci”.

               (4)

               Europska agencija za sigurnost hrane (dalje u tekstu „Agencija”) u svojem je mišljenju od 27. siječnja 2015. (2) zaključila da u predloženim uvjetima uporabe DL-metionil-DL-metionin nema negativan utjecaj na zdravlje životinja, zdravlje ljudi ili na okoliš te da se može smatrati djelotvornim izvorom aminokiseline L-metionin za ribe i rakove. Agencija smatra da ne postoji potreba za posebnim zahtjevima za monitoring nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Procjena DL-metionil-DL-metionina pokazala je da su ispunjeni uvjeti za odobravanje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu te tvari kako je navedeno u Prilogu ovoj Uredbi.

               (6)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje u skladu s uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. kolovoza 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  EFSA Journal 2015.; 13(2):4012.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg/kg potpune krmne smjese s udjelom vlage od 12 %

                     Kategorija nutritivnih dodataka. Funkcionalna skupina: aminokiseline, njihove soli i analogne tvari

                  3c306

                  —

                  DL-metionil-DL-metionin

                     Sastav dodatka

                  Kristalni prah dobiven kemijskom sintezom najmanje 93 % DL-metionil-DL-metionina, najviše 3 % DL-metionina i najviše 3 % natrijeva sulfata (na osnovi suhe tvari)

                     Karakteristike aktivne tvari

                  DL-metionil-DL-metionin (2-[(2-amino-4-metilsulfanilbutanoil)amino]-4-metilsulfanilbutanska kiselina)
                  Kemijska formula: C10H20N2O3S2

                  CAS broj: 52715-93-2

                     Analitička metoda
                      (1)

                  Za kvantifikaciju DL-metionil-DL-metionina u dodatku hrani za životinje: tekućinska kromatografija visoke učinkovitosti s reverznom fazom uz fotometrijsko otkrivanje pri 205 nm (RP-HPLC-UV).
                  Za kvantifikaciju DL-metionil-DL-metionina u premiksima, krmnoj smjesi i krmivima: kromatografija izmjene iona zajedno s postkolonskom derivatizacijom i fotometrijskim otkrivanjem pri 570 nm (IEC-UV).

                  Ribe i rakovi

                  —

                  Udio vlage označuje se na deklaraciji.

                  9. rujna 2025.

         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) br. 1061/2013 оd 29. listopada 2013. o odobrenju pripravka Enterococcus faecium NCIMB 10415 kao dodatka hrani za životinje za telad, jarad, mačke i pse i o izmjeni Uredbe (EZ) br. 1288/2004 (nositelj odobrenja DSM Nutritional Products Ltd kojeg zastupa DSM Nutritional products Sp. Z o.o)  Tekst značajan za EGP

text:
               31.10.2013

               HR

               Službeni list Europske unije

               L 289/38

         PROVEDBENA UREDBA KOMISIJE (EU) br. 1061/2013
   оd 29. listopada 2013.
   o odobrenju pripravka Enterococcus faecium NCIMB 10415 kao dodatka hrani za životinje za telad, jarad, mačke i pse i o izmjeni Uredbe (EZ) br. 1288/2004 (nositelj odobrenja DSM Nutritional Products Ltd kojeg zastupa DSM Nutritional products Sp. Z o.o)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe propisuje se ponovna ocjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ pripravak Enterococcus faecium NCIMB 10415 odobren je bez vremenskog ograničenja kao dodatak hrani za telad Uredbom Komisije (EZ) br. 1288/2004 (3), za krmače Uredbom Komisije (EZ) br. 1200/2005 (4), za prasad Uredbom Komisije (EZ) br. 252/2006 (5), za svinje za tov Uredbom Komisije (EZ) br. 943/2005 (6) i za mačke i pse Uredbom Komisije (EZ) br. 102/2009 (7). Taj je pripravak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

               (3)

               Pripravak je Provedbenom uredbom Komisije (EU) br. 361/2011 (8) odobren i za piliće za tov na deset godina.

               (4)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podnesen je zahtjev za ponovnu ocjenu pripravka Enterococcus faecium NCIMB 10415 kao dodatka hrani za telad, mačke i pse te, u skladu s člankom 7. te Uredbe, za novu uporabu za jarad, u kojem se zahtijeva da se taj dodatak uvrsti u kategoriju dodataka „zootehnički dodaci”. Uz navedeni zahtjev priloženi su traženi podaci i dokumenti propisani člankom 7. stavkom 3. Uredbe (EZ) br. 1831/2003.

               (5)

               Europska agencija za sigurnost hrane (dalje u tekstu: „Agencija”) u svojem je mišljenju od 29. siječnja 2013. (9) zaključila da u predloženim uvjetima uporabe pripravak Enterococcus faecium NCIMB 10415 nema negativan učinak na zdravlje životinja, zdravlje ljudi ili na okoliš te da njegova uporaba povećava konačnu tjelesnu masu i/ili dnevni prirast teladi za uzgoj i tov i da se može ekstrapolirati na jarad za uzgoj i tov. Potvrdila je i da pripravak ima povoljan učinak na pse povećanjem crijevne ili serumske koncentracije IgA. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (6)

               S obzirom da su male ali značajne posljedice na kvalitetu fecesa primijećene kod mačaka, to se smatralo dovoljnim za potvrdu učinkovitosti u toj vrsti.

               (7)

               Ocjena pripravka Enterococcus faecium NCIMB 10415 pokazuje da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu tog dodatka kako je naveden u Prilogu ovoj Uredbi.

               (8)

               Kao posljedica izdavanja novog odobrenja u skladu s Uredbom (EZ) br. 1831/2003, Uredbu (EZ) br. 102/2009 treba staviti izvan snage, a Uredbu (EZ) br. 1288/2004 u skladu s tim izmijeniti.

               (9)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

               (10)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnim skupinama „stabilizatori crijevne flore” i „ostali zootehnički dodaci”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Stavljanje izvan snage Uredbe (EZ) br. 102/2009
   Uredba (EZ) br. 102/2009 stavlja se izvan snage.
   Članak 3.
   Izmjena Uredbe (EZ) br. 1288/2004
   U Prilogu I. Uredbi (EZ) br. 1288/2004 unos o E 1705, Enterococcus faecium NCIMB 10415 briše se.
   Članak 4.
   Prijelazne mjere
   Pripravak naveden u Prilogu za uporabu na teladi i hrana za životinje koja sadržava taj dodatak, a koji su proizvedeni i označeni prije 19. svibnja 2014., u skladu s pravilima primjenjivima prije 19. studenoga 2013. mogu se nastaviti stavljati na tržište i upotrebljavati dok se ne potroše postojeće zalihe.
   Pripravak naveden u Prilogu za uporabu na psima i mačkama i hrana za životinje koja sadržava taj dodatak, a koji su proizvedeni i označeni prije 19. studenoga 2015., u skladu s pravilima primjenjivima prije 19. studenoga 2013. mogu se nastaviti stavljati na tržište i upotrebljavati dok se ne potroše postojeće zalihe.
   Članak 5.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. listopada 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1).

      (3)  Uredba Komisije (EZ) br. 1288/2004 od 14. srpnja 2004. o trajnom odobrenju određenih dodataka i privremenom odobrenju novog korištenja dodatka koji je već odobren u hrani za životinje (SL L 243, 15.7.2004., str. 10.).

      (4)  Uredba Komisije (EZ) br. 1200/2005 od 26. srpnja 2005. o trajnom odobrenju određenih dodataka hrani za životinje i privremenom odobrenju novog korištenja već odobrenog dodatka hrani za životinje (SL L 195, 27.7.2005., str. 6.).

      (5)  Uredba Komisije (EZ) br. 252/2006 od 14. veljače 2006. o trajnom odobrenju određenih dodataka hrani za životinje i privremenom odobrenju novog korištenja određenih već odobrenih dodataka hrani za životinje (SL L 44, 15.2.2006., str. 3.).

      (6)  Uredba Komisije (EZ) br. 943/2005 od 21. lipnja 2005. o trajnom odobrenju dodataka hrani za životinje (SL L 159, 22.6.2005., str. 6.)

      (7)  Uredba Komisije (EZ) br. 102/2009 od 3. veljače 2009. o trajnom odobrenju dodatka hrani za životinje (SL L 34, 4.2.2009., str. 8.).

      (8)  Provedbena uredba Komisije (EU) br. 361/2011 od 13. travnja 2011. o odobrenju Enterococcus faecium NCIMB 10415 kao dodatka hrani za piliće za tov (nositelj odobrenja DSM Nutritional products Ltd kojeg zastupa DSM Nutritional Products Sp.z o.o) i o izmjeni Uredbe (EZ) br. 943/2005 (SL L 100, 14.4.2011., str. 22.).

      (9)  EFSA Journal (2013.); 11(2):3097 i 3098.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: stabilizatori crijevne flore

                  4b1705

                  DSM Nutritional Products Ltd kojeg zastupa DSM Nutritional products Sp. Z o.o

                     Enterococcus faecium

                  NCIMB 10415

                                 Sastav dodatka hrani:
                              Pripravak Enterococcus faecium

                              NCIMB 10415 sadržava najmanje: u obliku mikrokapsule sa šelakom i drugim oblicima mikrokapsule:
                              1 × 1010 CFU/g dodatka;
                              u obliku neobloženih granula:
                              3,5 × 1010 CFU/g dodatka

                                 Karakteristike aktivne tvari:
                              Žive stanice Enterococcus faecium

                              NCIMB 10415

                                 Analitička metoda: (1)

                              Određivanje brojnosti: metoda razmazivanja uporabom žučnog eskulina azidnog agara (EN 15788)
                              Identifikacija: gel-elektroforeza u pulsirajućem polju (PFGE)

                  Telad
                  Jarad

                  —

                  1 × 109

                  —

                  U uputama za uporabu dodatka hrani i premiksa potrebno je navesti uvjete skladištenja i stabilnost pri peletiranju.

                  19. studenoga 2023.

                  4b1705

                  DSM Nutritional Products Ltd kojeg zastupa DSM Nutritional products Sp. Z o.o

                     Enterococcus faecium

                  NCIMB 10415

                                 Sastav dodatka hrani za životinje:
                              Pripravak Enterococcus faecium

                              NCIMB 10415 sadržava najmanje: 5 × 109 CFU/g dodatka;
                              u obliku mikrokapsule (šelak).

                                 Karakteristike aktivne tvari:
                              Žive stanice Enterococcus faecium

                              NCIMB 10415

                                 Analitička metoda: (1)

                              Određivanje brojnosti: metoda razmazivanja uporabom žučnog eskulina azidnog agara (EN 15788)
                              Identifikacija: gel-elektroforeza u pulsirajućem polju (PFGE)

                  Mačke

                  —

                  7 × 109

                  —

                  U uputama za uporabu dodatka hrani i premiksa potrebno je navesti uvjete skladištenja i stabilnost pri peletiranju.

                  19. studenoga 2023.

                     Kategorija zootehničkih dodataka hrani za životinje. Funkcionalna skupina: drugi zootehnički dodaci (poboljšanje uvjeta u crijevnoj flori)

                  4b1705

                  DSM Nutritional Products Ltd kojeg zastupa DSM Nutritional products Sp. Z o.o

                     Enterococcus faecium

                  NCIMB 10415

                                 Sastav dodatka hrani:
                              Pripravak Enterococcus faecium

                              NCIMB 10415 koji sadržava najmanje 5 × 109 CFU/g dodatka.
                              u obliku mikrokapsule (šelak).

                                 Karakteristike aktivne tvari:
                              Žive stanice Enterococcus faecium

                              NCIMB 10415

                                 Analitička metoda: (1)

                              Određivanje brojnosti: metoda razmazivanja uporabom žučnog eskulina azidnog agara (EN 15788)
                              Identifikacija: gel-elektroforeza u pulsirajućem polju (PFGE)

                  Psi

                  —

                  2,5 × 109

                  U uputama za uporabu dodatka hrani i premiksa potrebno je navesti uvjete skladištenja i stabilnost pri peletiranju.

                  19. studenoga 2023.

         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) 2015/57 оd 15. siječnja 2015. o izmjeni Provedbene uredbe Komisije (EU) br. 792/2012 o utvrđivanju pravila za oblikovanje dozvola, potvrda i drugih dokumenata predviđenih Uredbom Vijeća (EZ) br. 338/97 o zaštiti vrsta divlje faune i flore uređenjem trgovine njima i Uredbom Komisije (EZ) br. 865/2006 o utvrđivanju detaljnih pravila o provedbi Uredbe Vijeća (EZ) br. 338/97

text:
               16.1.2015

               HR

               Službeni list Europske unije

               L 10/19

         PROVEDBENA UREDBA KOMISIJE (EU) 2015/57
   оd 15. siječnja 2015.
   o izmjeni Provedbene uredbe Komisije (EU) br. 792/2012 o utvrđivanju pravila za oblikovanje dozvola, potvrda i drugih dokumenata predviđenih Uredbom Vijeća (EZ) br. 338/97 o zaštiti vrsta divlje faune i flore uređenjem trgovine njima i Uredbom Komisije (EZ) br. 865/2006 o utvrđivanju detaljnih pravila o provedbi Uredbe Vijeća (EZ) br. 338/97
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima (1), a posebno njezin članak 19. stavak 1.,
   budući da:

               (1)

               Za provedbu određenih rezolucija donesenih na šesnaestom sastanku Konferencije potpisnica Konvencije o međunarodnoj trgovini ugroženim vrstama divlje faune i flore (CITES) (3. – 14. ožujka 2013.), u daljnjem tekstu „Konvencija”, određene odredbe treba izmijeniti, a daljnje odredbe treba dodati Provedbenoj uredbi Komisije (EU) br. 792/2012 (2).

               (2)

               Posebno, u skladu s Rezolucijom Konferencije potpisnica CITES-a 16.8, treba umetnuti odredbe za omogućavanje izdavanja posebnih potvrda o glazbenim instrumentima kako bi se pojednostavnio njihov nekomercijalni prekogranični promet, a u skladu s Rezolucijom Konferencije potpisnica CITES-a 14.6, treba utvrditi novi izvorni kod X za „primjerke uzete iz morskog okoliša koji nije u ovlasti niti jedne države”.

               (3)

               Provedbenu uredbu (EU) br. 792/2012 trebalo bi na odgovarajući način izmijeniti.

               (4)

               Budući da se ova Uredba treba koristiti zajedno s Uredbom (EZ) br. 865/2006, važno je da se obje uredbe počnu primjenjivati od istog dana.

               (5)

               Mjere predviđene ovom Uredbom u skladu su s mišljenjem Odbora za trgovinu divljom faunom i florom,

         DONIJELA JE OVU UREDBU:
   Članak 1.
   Provedbena uredba (EU) br. 792/2012 mijenja se kako slijedi:

               (1)

               Članak 1. mijenja se kako slijedi:

                           (a)

                           umeće se sljedeća točka 5.a:

                                       „(5.a)

                                       potvrde o glazbenim instrumentima;”

                                 ;

                           (b)

                           točka 8. zamjenjuje se sljedećim:

                                       „(8.)

                                       dopunski listovi za potvrde o osobnom vlasništvu, potvrde o putujućim izložbama i potvrde o glazbenim instrumentima;”

                                 .

               (2)

               U članku 2., stavak 1. zamjenjuje se sljedećim:
               „1.   Obrasci za uvozne dozvole, izvozne dozvole, potvrde o ponovnom izvozu, potvrde o osobnom vlasništvu, potvrde o zbirci uzoraka i potvrde o glazbenim instrumentima te zahtjevi za njihovo izdavanje moraju biti u skladu s obrascima iz Priloga I., osim polja namijenjenih nacionalnoj uporabi”.

               (3)

               Prilozi se izmjenjuju u skladu s Prilogom ovoj Uredbi.

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. siječnja 2015.

            Za Komisiju

            Predsjednik

         Jean-Claude JUNCKER

      (1)  SL L 61, 3.3.1997., str. 1.

      (2)  Uredba Komisije (EU) br. 792/2012 od 23. kolovoza 2012. o utvrđivanju pravila za oblikovanje dozvola, potvrda i drugih dokumenta predviđenih Uredbom Vijeća (EZ) br. 338/97 o zaštiti vrsta divlje faune i flore uređenjem trgovine njima te izmjeni Uredbe Komisije (EZ) br. 865/2006 (SL L 242, 7.9.2012., str. 13.).

      PRILOG
      Prilozi Provedbenoj uredbi (EU) br. 792/2012 izmjenjuju se kako slijedi:

                  (1)

                  Prilog I. izmjenjuje se kako slijedi:

                              (a)

                              „Upute i objašnjenja” koji se odnose na „1 – Izvornik” izmjenjuju se kako slijedi,

                                          i.

                                          točke 1., 2. i 3. zamjenjuju se sljedećim:

                                                      „1.

                                                      Upisati puno ime i adresu stvarnog (ponovnog) izvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, upisati puno ime i adresu zakonskog vlasnika. Za potvrdu o glazbenim instrumentima, ako se podnositelj zahtjeva razlikuje od zakonskog vlasnika, puno ime i adresa i vlasnika i podnositelja zahtjeva trebaju biti navedeni u obrascu, a presliku ugovora o zajmu između vlasnika i podnositelja zahtjeva treba dostaviti odgovarajućem nadležnom tijelu za izdavanje dozvola.

                                                      2.

                                                      Rok valjanosti izvozne dozvole ili potvrde o ponovnom izvozu ne smije biti dulji od šest mjeseci, a uvozne dozvole 12 mjeseci. Rok valjanosti potvrde o osobnom vlasništvu i potvrde o glazbenim instrumentima ne smije biti dulji od tri godine. Nakon zadnjeg dana valjanosti ovaj dokument je nevažeći te imatelj mora vratiti izvornik i sve preslike upravnom tijelu nadležnom za izdavanje bez nepotrebne odgode. Uvozna dozvola nije važeća ako se odgovarajući CITES dokument iz države (ponovnog) izvoza koristio za (ponovni) izvoz nakon posljednjeg dana valjanosti ili ako je od datuma izdavanja do datuma unošenja u Uniju prošlo više od šest mjeseci.

                                                      3.

                                                      Upisati puno ime i adresu stvarnog uvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          ii.

                                          točka 5. zamjenjuje se sljedećim:

                                                      „5.

                                                      Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          iii.

                                          točka 8. zamjenjuje se sljedećim:

                                                      „8.

                                                      Opis mora biti što je moguće precizniji te mora sadržavati troslovni kôd u skladu s Prilogom VII. Uredbi (EZ) br. 865/2006 o utvrđivanju detaljnih pravila o provedbi Uredbe Vijeća (EZ) br. 338/97 o zaštiti vrsta divlje faune i flore uređenjem trgovine njima. Za potvrdu o glazbenim instrumentima, opisom instrumenata trebalo bi se nadležnim tijelima omogućiti da potvrde odgovara li potvrda primjercima koji se uvoze ili izvoze te bi takav opis trebao sadržavati elemente poput naziva proizvođača, serijskog broja ili druga sredstva identifikacije poput fotografija.”

                                                ;

                                          iv.

                                          u točki 13. dodaje se sljedeći redak:

                                                      „X

                                                      Primjerci uzeti iz morskog okoliša koji nije u ovlasti niti jedne države”

                                                ;

                                          v.

                                          u točki 14. stavka „Q Cirkusi i putujuće izložbe” zamjenjuje se stavkom „Q Putujuće izložbe (zbirka uzoraka, cirkus, menažerija, izložba biljaka, orkestar ili muzejska izložba, koji se koriste za komercijalno izlaganje pred publikom)”;

                              (b)

                              „Upute i objašnjenja” koji se odnose na „2 – Presliku za vlasnika” izmjenjuju se kako slijedi:

                                          i.

                                          točke 1., 2. i 3. zamjenjuju se sljedećim:

                                                      „1.

                                                      Upisati puno ime i adresu stvarnog (ponovnog) izvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, upisati puno ime i adresu zakonskog vlasnika. Za potvrdu o glazbenim instrumentima, ako se podnositelj zahtjeva razlikuje od zakonskog vlasnika, puno ime i adresa i vlasnika i podnositelja zahtjeva trebaju biti navedeni u obrascu, a presliku ugovora o zajmu između vlasnika i podnositelja zahtjeva treba dostaviti odgovarajućem nadležnom tijelu za izdavanje dozvola.

                                                      2.

                                                      Rok valjanosti izvozne dozvole ili potvrde o ponovnom izvozu ne smije biti dulji od šest mjeseci, a uvozne dozvole 12 mjeseci. Rok valjanosti potvrde o osobnom vlasništvu i potvrde o glazbenim instrumentima ne smije biti dulji od tri godine. Nakon zadnjeg dana valjanosti ovaj dokument je nevažeći te imatelj mora vratiti izvornik i sve preslike upravnom tijelu nadležnom za izdavanje bez nepotrebne odgode. Uvozna dozvola nije važeća ako se odgovarajući CITES dokument iz države (ponovnog) izvoza koristio za (ponovni) izvoz nakon posljednjeg dana valjanosti ili ako je od datuma izdavanja do datuma unošenja u Uniju prošlo više od šest mjeseci.

                                                      3.

                                                      Upisati puno ime i adresu stvarnog uvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          ii.

                                          točka 5. zamjenjuje se sljedećim:

                                                      „5.

                                                      Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          iii.

                                          točka 8. zamjenjuje se sljedećim:

                                                      „8.

                                                      Opis mora biti što je moguće precizniji te mora sadržavati troslovni kôd u skladu s Prilogom VII. Uredbi (EZ) br. 865/2006 o utvrđivanju detaljnih pravila o provedbi Uredbe Vijeća (EZ) br. 338/97 o zaštiti vrsta divlje faune i flore uređenjem trgovine njima. Za potvrdu o glazbenim instrumentima, opisom instrumenata trebalo bi se nadležnim tijelima omogućiti da potvrde odgovara li potvrda primjercima koji se uvoze ili izvoze te bi takav opis trebao sadržavati elemente poput naziva proizvođača, serijskog broja ili druga sredstva identifikacije poput fotografija.”

                                                ;

                                          iv.

                                          u točki 13. dodaje se sljedeći redak:

                                                      „X

                                                      Primjerci uzeti iz morskog okoliša koji nije u ovlasti niti jedne države”

                                                ;

                                          v.

                                          u točki 14. stavka „Q Cirkusi i putujuće izložbe” zamjenjuje se stavkom „Q Putujuće izložbe (zbirka uzoraka, cirkus, menažerija, izložba biljaka, orkestar ili muzejska izložba, koji se koriste za komercijalno izlaganje pred publikom)”;

                              (c)

                              „Upute i objašnjenja” koji se odnose na „3 – Presliku koju carinska tijela vraćaju upravnom tijelu nadležnom za izdavanje” izmjenjuju se kako slijedi:

                                          i.

                                          točke 1., 2. i 3. zamjenjuju se sljedećim:

                                                      „1.

                                                      Upisati puno ime i adresu stvarnog (ponovnog) izvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, upisati puno ime i adresu zakonskog vlasnika. Za potvrdu o glazbenim instrumentima, ako se podnositelj zahtjeva razlikuje od zakonskog vlasnika, puno ime i adresa i vlasnika i podnositelja zahtjeva trebaju biti navedeni u obrascu, a presliku ugovora o zajmu između vlasnika i podnositelja zahtjeva treba dostaviti odgovarajućem nadležnom tijelu za izdavanje dozvola.

                                                      2.

                                                      Rok valjanosti izvozne dozvole ili potvrde o ponovnom izvozu ne smije biti dulji od šest mjeseci, a uvozne dozvole 12 mjeseci. Rok valjanosti potvrde o osobnom vlasništvu i potvrde o glazbenim instrumentima ne smije biti dulji od tri godine. Nakon zadnjeg dana valjanosti ovaj dokument je nevažeći te imatelj mora vratiti izvornik i sve preslike upravnom tijelu nadležnom za izdavanje bez nepotrebne odgode. Uvozna dozvola nije važeća ako se odgovarajući CITES dokument iz države (ponovnog) izvoza koristio za (ponovni) izvoz nakon posljednjeg dana valjanosti ili ako je od datuma izdavanja do datuma unošenja u Uniju prošlo više od šest mjeseci.

                                                      3.

                                                      Upisati puno ime i adresu stvarnog uvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          ii.

                                          točka 5. zamjenjuje se sljedećim:

                                                      „5.

                                                      Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          iii.

                                          točka 8. zamjenjuje se sljedećim:

                                                      „8.

                                                      Opis mora biti što je moguće precizniji te mora sadržavati troslovni kôd u skladu s Prilogom VII. Uredbi (EZ) br. 865/2006 o utvrđivanju detaljnih pravila o provedbi Uredbe Vijeća (EZ) br. 338/97 o zaštiti vrsta divlje faune i flore uređenjem trgovine njima. Za potvrdu o glazbenim instrumentima, opisom instrumenata trebalo bi se nadležnim tijelima omogućiti da potvrde odgovara li potvrda primjercima koji se uvoze ili izvoze te bi takav opis trebao sadržavati elemente poput naziva proizvođača, serijskog broja ili druga sredstva identifikacije poput fotografija.”

                                                ;

                                          iv.

                                          u točki 13. dodaje se sljedeći redak:

                                                      „X

                                                      Primjerci uzeti iz morskog okoliša koji nije u ovlasti niti jedne države”

                                                ;

                                          v.

                                          u točki 14. stavka „Q Cirkusi i putujuće izložbe” zamjenjuje se stavkom „Q Putujuće izložbe (zbirka uzoraka, cirkus, menažerija, izložba biljaka, orkestar ili muzejska izložba, koji se koriste za komercijalno izlaganje pred publikom)”;

                              (d)

                              „Upute i objašnjenja” koji se odnose na „5 – Zahtjev” izmjenjuju se kako slijedi:

                                          i.

                                          točka 1. zamjenjuje se sljedećim:

                                                      „1.

                                                      Upisati puno ime i adresu stvarnog (ponovnog) izvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, upisati puno ime i adresu zakonskog vlasnika. Za potvrdu o glazbenim instrumentima, ako se podnositelj zahtjeva razlikuje od zakonskog vlasnika, puno ime i adresa i vlasnika i podnositelja zahtjeva trebaju biti navedeni u obrascu, a presliku ugovora o zajmu između vlasnika i podnositelja zahtjeva treba dostaviti odgovarajućem nadležnom tijelu za izdavanje dozvola.”

                                                ;

                                          ii.

                                          točka 3. zamjenjuje se sljedećim:

                                                      „3.

                                                      Upisati puno ime i adresu stvarnog uvoznika, ne zastupnika. Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          iii.

                                          točka 5. zamjenjuje se sljedećim:

                                                      „5.

                                                      Za potvrdu o osobnom vlasništvu ili potvrdu o glazbenim instrumentima, ostaviti prazno.”

                                                ;

                                          iv.

                                          točka 8. zamjenjuje se sljedećim:

                                                      „8.

                                                      Opis mora biti što je moguće precizniji te mora sadržavati troslovni kôd u skladu s Prilogom VII. Uredbi (EZ) br. 865/2006 o utvrđivanju detaljnih pravila o provedbi Uredbe Vijeća (EZ) br. 338/97 o zaštiti vrsta divlje faune i flore uređenjem trgovine njima. Za potvrdu o glazbenim instrumentima, opisom instrumenata trebalo bi se nadležnim tijelima omogućiti da potvrde odgovara li potvrda primjercima koji se uvoze ili izvoze te bi takav opis trebao sadržavati elemente poput naziva proizvođača, serijskog broja ili druga sredstva identifikacije poput fotografija.”

                                                ;

                                          v.

                                          u točki 13. dodaje se sljedeći redak:

                                                      „X

                                                      Primjerci uzeti iz morskog okoliša koji nije u ovlasti niti jedne države”

                                                ;

                                          vi.

                                          u točki 14. stavka „Q Cirkusi i putujuće izložbe” zamjenjuje se stavkom „Q Putujuće izložbe (zbirka uzoraka, cirkus, menažerija, izložba biljaka, orkestar ili muzejska izložba, koji se koriste za komercijalno izlaganje pred publikom)”.

                  (2)

                  Prilog III. izmjenjuje se kako slijedi:

                              (a)

                              u „Uputama i objašnjenjima” koji se odnose na „Izvornik” dodaje se sljedeći redak u točki 14.:

                                          „X

                                          Primjerci uzeti iz morskog okoliša koji nije u ovlasti niti jedne države”

                                    ;

                              (b)

                              u „Uputama i objašnjenjima” koji se odnose na „Zahtjev” dodaje se sljedeći redak u točki 14.:

                                          „X

                                          Primjerci uzeti iz morskog okoliša koji nije u ovlasti niti jedne države”

                                    .

                  (3)

                  u Prilogu IV. naslov s desne strane zamjenjuje se sljedećim:
                  „POTVRDA O PUTUJUĆOJ IZLOŽBI
                  POTVRDA O OSOBNOM VLASNIŠTVU
                  POTVRDA O GLAZBENIM INSTRUMENTIMA
                  DOPUNSKI LIST”.

                  (4)

                  Prilog V. izmjenjuje se kako slijedi:

                              (a)

                              u „Uputama i objašnjenjima” koji se odnose na „1 – Izvornik” dodaje se sljedeći redak u točki 9.:

                                          „X

                                          Primjerci uzeti iz morskog okoliša koji nije u ovlasti niti jedne države”

                                    ;

                              (b)

                              u „Uputama i objašnjenjima” koji se odnose na „3 – Zahtjev” dodaje se sljedeći redak u točki 9.:

                                          „X

                                          Primjerci uzeti iz morskog okoliša koji nije u ovlasti niti jedne države”

                                    .


title: Provedbena uredba Komisije (EU) br. 723/2012 od 8. kolovoza 2012. o priznavanju tradicionalnog izraza u skladu s Uredbom Vijeća (EZ) br. 1234/2007 (Cream – TDT-US-N0017)

text:
               03/Sv. 037

               HR

               Službeni list Europske unije

               291

         32012R0723

               L 212/13

               SLUŽBENI LIST EUROPSKE UNIJE

               08.08.2012.

      PROVEDBENA UREDBA KOMISIJE (EU) br. 723/2012
   od 8. kolovoza 2012.
   o priznavanju tradicionalnog izraza u skladu s Uredbom Vijeća (EZ) br. 1234/2007 (Cream – TDT-US-N0017)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 118.u, stavak 2. u vezi s njezinim člankom 4.,
   budući da:

               (1)

               Komisija je 22. lipnja 2010. primila zahtjev koji su joj dostavile dvije reprezentativne strukovne organizacije s poslovnim nastanom u Sjedinjenim Američkim Državama, WineAmerica i California Export Association, za zaštitu tradicionalnog izraza „Cream” u vezi s proizvodima od vinove loze iz kategorije „3. Likersko vino” predviđene u Prilogu XI.b Uredbi (EZ) br. 1234/2007 koji nose oznaku podrijetla navedenu u Prilogu V. Sporazumu između Europske zajednice i Sjedinjenih Američkih Država o trgovini vinom, koji je odobren Odlukom Vijeća 2006/232/EZ (2).

               (2)

               U skladu s člankom 33. Uredbe Komisije (EZ) br. 607/2009 od 14. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označivanja i prezentiranja određenih proizvoda u sektoru vina (3), zahtjev je objavljen u Službenom listu Europske unije
                   (4). U roku od dva mjeseca od objave nije uložen nijedan prigovor.

               (3)

               Zahtjev za zaštitu tradicionalnog izraza „Cream” koji se odnosi na američka vina ispunjava uvjete utvrđene u članku 118.u stavku 1. Uredbe (EZ) br. 1234/2007 i u člancima 31. i 35. Uredbe (EZ) br. 607/2009. Zahtjev za zaštitu treba prihvatiti i tradicionalni izraz „Cream” unijeti u elektroničku bazu podataka „E-Bacchus” za vina koja proizvode članovi tih dviju reprezentativnih strukovnih organizacija koje su podnijele zahtjev.

               (4)

               Člankom 30. stavkom 2. Uredbe (EZ) br. 607/2009 traži se od Komisije da stavi na raspolaganje javnosti podatke o reprezentativnoj strukovnoj organizaciji i njezinim članovima. Ti podaci trebaju biti stavljeni na raspolaganje javnosti u elektroničkoj bazi podataka „E-Bacchus”.

               (5)

               Mjera predviđena ovom Uredbom u skladu je s mišljenjem Upravnog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Zahtjev za zaštitu tradicionalnog izraza „Cream” ovim se prihvaća za američke proizvode od vinove loze iz kategorije „3. Likersko vino” predviđene u Prilogu XI.b Uredbi (EZ) br. 1234/2007. Izraz „Cream” unosi se u elektroničku bazu podataka „E-Bacchus” kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2012.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 87, 24.3.2006., str. 1.

      (3)  SL L 193, 24.7.2009., str. 60.

      (4)  SL C 276, 13.10.2010., str. 6.
   PRILOG

      Zaštićeni tradicionalni izraz

               —

               Cream

      Jezik iz članka 31. stavka 1. Uredbe (EZ) br. 607/2009

               —

               Engleski

      Kategorija ili kategorije proizvoda od vinove loze na koje se odnosi zaštita (Prilog XI.b Uredbi (EZ) br. 1234/2007)

               — 3.

               Likersko vino

      Popis predmetnih zaštićenih oznaka izvornosti ili oznaka zemljopisnog podrijetla

               —

               Oznake izvornosti kako su navedene u Prilogu V. Sporazumu između Europske zajednice i Sjedinjenih Američkih Država o trgovini vinom

      Upućivanje na primjenjiva pravila u državi članici ili trećoj zemlji

               —

               „Rezolucija WineAmerica o definicijama koje se odnose na proizvodnju vina za Europsku zajednicu” od 24. ožujka 2009.,

               —

               Odluka „California Wine Export Program” od 7. svibnja 2009.

      Sažetak definicije ili uvjeta uporabe

               —

               Izraz „Cream” opisuje vrstu pojačanog slatkog vina iz SAD-a. Vino je svijetložute do svijetlo jantarne boje, bogatog i slatkog okusa i obično ima vinsko-voćnu aromu. Međutim, ova vina mogu odražavati značajke brižnog odležavanja i imati mnogo složenije arome. Vino može biti dobiveno miješanjem vina iz različitih godina berbe i obično zadržava slatkasto vinski okus. Odležava u različitim posudama. Pojačavanje se mora obaviti jakim alkoholnim pićem na bazi grožđa.

      Ime države ili država podrijetla

               —

               Sjedinjene Američke Države

      Popis članova reprezentativne strukovne organizacije s poslovnim nastanom u trećoj zemlji koji imaju pravo koristiti zaštićeni tradicionalni izraz dostupan je na:

   http://ec.europa.eu/agriculture/markets/wine/e-bacchus/


title: Provedbena uredba Komisije (EU) br. 587/2014 оd 2. lipnja 2014. o odstupanju od Uredbe Vijeća (EZ) br. 1967/2006 u pogledu minimalne udaljenosti od obale i dubine za obalne mreže potegače koje love u određenim teritorijalnim vodama Francuske (Languedoc – Roussillon i Provansa – Alpe – Azurna obala)

text:
               3.6.2014

               HR

               Službeni list Europske unije

               L 164/13

         PROVEDBENA UREDBA KOMISIJE (EU) br. 587/2014
   оd 2. lipnja 2014.
   o odstupanju od Uredbe Vijeća (EZ) br. 1967/2006 u pogledu minimalne udaljenosti od obale i dubine za obalne mreže potegače koje love u određenim teritorijalnim vodama Francuske (Languedoc – Roussillon i Provansa – Alpe – Azurna obala)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru (1), a posebno njezin članak 13. stavak 5.,
   budući da:

               (1)

               Člankom 13. stavkom 1. Uredbe (EZ) br. 1967/2006 zabranjuje se upotreba povlačnih ribolovnih alata unutar 3 nautičke milje od obale ili unutar izobate od 50 m ako se ta dubina dosegne na kraćoj udaljenosti od obale.

               (2)

               Na zahtjev države članice Komisija može dopustiti odstupanje od članka 13. stavka 1. Uredbe (EZ) br. 1967/2006 uz uvjet da su ispunjeni uvjeti utvrđeni u članku 13. stavcima 5. i 9.

               (3)

               Komisija je 1. listopada 2013. od Francuske primila zahtjev za odstupanje od članka 13. stavka 1. prvog podstavka te Uredbe za upotrebu obalnih mreža potegača u određenim morskim područjima koja se nalaze u teritorijalnim vodama Francuske, bez obzira na dubinu.

               (4)

               Francuska je dostavila ažurirana znanstvena i tehnička obrazloženja za takvo odstupanje.

               (5)

               Znanstveni, tehnički i gospodarski odbor za ribarstvo (STECF) ocijenio je odstupanje koje je zatražila Francuska zajedno s pripadajućim nacrtom plana upravljanja na plenarnoj sjednici održanoj od 4. do 8. studenoga 2013.

               (6)

               Odstupanje koje je zatražila Francuska ispunjuje uvjete utvrđene u članku 13. stavcima 5. i 9. Uredbe (EZ) br. 1967/2006.

               (7)

               Postoje posebna zemljopisna ograničenja s obzirom na ograničenu veličinu epikontinentalnog pojasa.

               (8)

               Ribolov obalnim mrežama potegačama nema znatan utjecaj na morski okoliš.

               (9)

               Odstupanje koje je zatražila Francuska odnosi se na ograničen broj od samo 23 plovila.

               (10)

               Ribolov obalnim mrežama potegačama obavlja se s obale u plitkim dubinama i usmjeren je na različite vrste. Ta se vrsta ribolova zbog svoje prirode ne može obavljati drugim ribolovnim alatima.

               (11)

               Planom upravljanja jamči se da se ribolovni napor u budućnosti neće povećati jer će se odobrenja za ribolov izdati samo za navedenih 23 plovila s ukupnim ribolovnim naporom od 1 225 Kw kojima je Francuska već odobrila ribolov.

               (12)

               Zahtjev obuhvaća plovila koja sudjeluju u predmetnom ribolovu više od pet godina, a love prema planu upravljanja koji je Francuska donijela dana 15. travnja 2014. (2) u skladu s člankom 19. stavkom 2. Uredbe (EZ) br. 1967/2006.

               (13)

               Ta su plovila navedena na popisu dostavljenom Komisiji u skladu sa zahtjevima iz članka 13. stavka 9. Uredbe (EZ) br. 1967/2006.

               (14)

               Predmetne ribolovne aktivnosti ispunjuju obveze iz članka 4. Uredbe (EZ) br. 1967/2006 o zaštićenim staništima jer se pripadajućim francuskim planom upravljanja izričito zabranjuje ribolov iznad tih zaštićenih staništa.

               (15)

               Zahtjev članka 8. stavka 1. točke (h) Uredbe (EZ) br. 1967/2006 nije primjenjiv jer se odnosi na koćarice.

               (16)

               U vezi sa zahtjevom za usklađivanje s člankom 9. stavkom 3. kojim se određuje minimalna veličina oka, Komisija primjećuje da su dotične ribolovne aktivnosti vrlo selektivne, imaju zanemariv utjecaj na morski okoliš i ne provode se iznad zaštićenih staništa te je zato Francuska u skladu s člankom 9. stavkom 7. Uredbe (EZ) br. 1967/2006 u svojem planu upravljanja odobrila odstupanje od tih odredbi.

               (17)

               Ribolovne aktivnosti na koje se to odnosi ispunjuju zahtjeve u pogledu bilježenja utvrđene člankom 14. Uredbe Vijeća (EZ) br. 1224/2009 (3).

               (18)

               Dotične ribolovne aktivnosti ne remete aktivnost plovila koja upotrebljavaju alate koji nisu koće, potegače ili slične povlačne mreže.

               (19)

               Ribolov obalnim mrežama potegačama uređen je francuskim planom upravljanja kako bi se osigurao minimalan ulov vrsta navedenih u Prilogu III. Uredbi (EZ) br. 1967/2006.

               (20)

               Obalne mreže potegače nisu namijenjene izlovu glavonožaca.

               (21)

               Francuski plan upravljanja uključuje mjere za praćenje ribolovnih aktivnosti kako je predviđeno člankom 13. stavkom 9. trećim podstavkom Uredbe (EZ) br. 1967/2006.

               (22)

               Stoga zatraženo odstupanje treba odobriti.

               (23)

               Francuska mora pravovremeno izvješćivati Komisiju u skladu s planom praćenja koji je predviđen u francuskom planu upravljanja.

               (24)

               Člankom 15. stavkom 11. Uredbe (EU) br. 1380/2013 Europskog parlamenta i Vijeća (4) zahtijeva da se za vrste koje podliježu obvezama iskrcavanja kako je navedeno u članku 15. stavku 1. iste Uredbe, upotreba ulova vrsta ispod minimalne referentne veličine za očuvanje ograničuje na svrhe koje nisu izravna prehrana ljudi.

               (25)

               Francuski plan upravljanja uključuje odstupanje od minimalne veličine morskih organizama za mlađ srdele koja je iskrcana za izravnu ljudsku potrošnju i koja se lovi ribolovnim aktivnostima reguliranima tim nacrtom, u skladu s člankom 15. stavkom 3. Uredbe (EZ) br. 1967/2006.

               (26)

               Trebalo bi uvesti ograničenje trajanja odstupanja kako bi odražavao vremenski raspored stupanja na snagu obveze iskrcavanja kako je određeno člankom 15. stavkom 1. Uredbe (EU) br. 1380/2013.

               (27)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Odstupanje
   Članak 13. stavak 1. Uredbe (EZ) br. 1967/2006 ne primjenjuje se, u teritorijalnim vodama Francuske koje graniče s obalom pokrajina Languedoc – Roussillon i Provansa – Alpe – Azurna obala, na obalne mreže potegače koje upotrebljavaju plovila:

               (a)

               koja nose registarske brojeve navedene u francuskom planu upravljanja;

               (b)

               koja se bave ribolovnom djelatnošću dulje od pet godina i ne dovode do budućeg povećanja ribolovnog napora; te

               (c)

               koja imaju odobrenje za ribolov i love ribu prema planu upravljanja koji je Francuska donijela u skladu s člankom 19. stavkom 2. Uredbe (EZ) br. 1967/2006.

         Članak 2.
   Plan praćenja i izvješćivanja
   U roku od jedne godine od stupanja na snagu ove Uredbe Francuska Komisiji dostavlja izvješće sastavljeno u skladu s planom praćenja koji je utvrđen u planu upravljanja iz članka 1. točke (c).
   Članak 3.
   Stupanje na snagu i razdoblje primjene
   Ova Uredba stupa na snagu na dan objave u Službenom listu Europske unije.
   Primjenjuje se do 31. prosinca 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. lipnja 2014.

            Za Komisiju

            Predsjednik

         José Manuel BARROSO

      (1)  SL L 36, 8.2.2007., str. 6.

      (2)  JORF br. 0101, 30.4.2014., str. 7452.

      (3)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

      (4)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).


title: Provedbena uredba Komisije (EU) 2017/787 оd 8. svibnja 2017. o uspostavi minimalne referentne veličine za očuvanje za rumenca okana u sjeveroistočnom Atlantskom oceanu

text:
               9.5.2017

               HR

               Službeni list Europske unije

               L 119/4

         PROVEDBENA UREDBA KOMISIJE (EU) 2017/787
   оd 8. svibnja 2017.
   o uspostavi minimalne referentne veličine za očuvanje za rumenca okana u sjeveroistočnom Atlantskom oceanu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (1), a posebno njezin članak 45. stavak 1.,
   budući da:

               (1)

               Uredbom (EU) br. 1380/2013 Europskog parlamenta i Vijeća (2) utvrđuju se mjere za očuvanje i održivo iskorištavanje morskih bioloških resursa, uključujući, među ostalim, minimalne referentne veličine za očuvanje, definirane kao veličine živih morskih vodenih vrsta uzimajući u obzir zrelost, ispod koje se primjenjuju ograničenja ili poticaji s ciljem izbjegavanja ulova putem takve ribolovne aktivnosti.

               (2)

               U skladu s člankom 2. stavkom 2. Uredbe (EU) br. 1380/2013 zajednička ribarstvena politika nastoji osigurati da iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos.

               (3)

               Člankom 45. stavkom 1. Uredbe (EZ) br. 850/98 utvrđeno je da, ako je zbog očuvanja stokova morskih organizama potrebno odmah djelovati, Komisija može, pored te uredbe ili odstupajući od nje, donijeti sve potrebne mjere. Prilogom XII. iste uredbe određuju se minimalne referentne veličine za očuvanje morskih organizama. Tim se prilogom trenutačno ne predviđa minimalna referentna veličina za očuvanje za rumenca okana (Pagellus bogaraveo).

               (4)

               Rumenac okan s crnom pjegom (u daljnjem tekstu „rumenac okan”) dugoživuća je dubokomorska vrsta iz sjeveroistočnog Atlantika koja kasno sazrijeva, sporo raste, niske je plodnosti i osjetljiva je na iskorištavanje. Podaci dobiveni označivanjem pokazuju da je rumenac okan raširen na velikom području. Ima ga i u Sredozemnome moru i u Atlantskom oceanu. Zbog bioloških i upravljačkih razloga Međunarodno vijeće za istraživanje mora (ICES) smatra da u sjeveroistočnom Atlantiku postoje tri različite komponente te populacije, na sljedećim područjima: a) potpodručja ICES-a VI., VII. i VIII.; b) potpodručje ICES-a IX. i susjedna područja, i c) potpodručje ICES-a X. (Azori).

               (5)

               Prema najnovijem savjetu ICES-a iz lipnja 2016. za rumenca okana (u daljnjem tekstu „najnoviji savjet ICES-a”) (3) na potpodručjima ICES-a VI., VII. I VIII. stok je ozbiljno iscrpljen i prvi se put preporučuje utvrditi ukupne dopuštene ulove (TAC) na nulu. ICES je naveo da je ulov rumenca okana na potpodručjima ICES-a VI., VII. i VIII. na 1–2 % povijesnih razina iz 1960-ih i 1970-ih. Nadalje, na temelju nalaza triju istraživanja ribolova pridnenom povlačnom mrežom (koćom) u Francuskoj, Španjolskoj i Irskoj, ICES je izvijestio kako je tijekom tih znanstvenih istraživanja ta vrsta rijetko bila ulovljena, što je dodatni argument za ocjenu da je biomasa stoka u mrijestu vrlo niska. ICES stoga preporučuje da se smrtnost smanji svim sredstvima kako bi se stok mogao obnoviti (3). ICES naglašava i važnost hitne provedbe mjera upravljanja za zaštitu nedoraslih primjeraka, osobito određivanjem najmanje iskrcajne veličine za sprečavanje lova male ribe.

               (6)

               Prema najnovijem savjetu ICES-a za rumenca okana na potpodručju ICES-a IX. preporučuje se u 2017. smanjiti ulov za 13 %, a u 2018. za još 14 %. (4) ICES je ustanovio da su ulovi od 2009. stalno znatno niži od TAC-a, te da su pali sa 718 tona u 2009. na 152 tone u 2015. (5) ICES također navodi da raspodjela stokova izlazi izvan potpodručja IX. te da je statistika o ulovu nepotpuna.

               (7)

               Prema najnovijem savjetu ICES-a za rumenca okana na potpodručju ICES-a X. preporučuje se u 2017. smanjiti ulov za 12 %, a u 2018. za još 12 %. Na potpodručju ICES-a X. ulov rumenca okana na razini je od oko dvije trećine ulova iz 2009. i prijašnjih godina. U travnju 2015. Znanstveni, tehnički i gospodarski odbor za ribarstvo (STECF) upozorio je da se posljednjih godina smanjuju i ulovi rumenca okana i ulov po jedinici, iz čega se može zaključiti da je u padu i riblja biomasa rumenca okana, a to znači da sadašnje mjere nisu dovoljno učinkovite za sprečavanje toga pada.

               (8)

               ICES preporučuje uspostavu plana upravljanja koji obuhvaća cjelokupno područje raspodjele stoka, što uključuje susjedna područja CECAF-a (Odbor za ribarstvo istočnog dijela središnjeg Atlantika) i GFCM-a (Opća komisija za ribarstvo Sredozemlja), posebno s obzirom na to da se bitan dio ulova stoka iz područja IX. odnosi na ulove iz susjednih područja koja nisu uređena postojećim TAC-om i za koje nedostaju podaci o stoku. ICES preporučuje provedbu mjera upravljanja kojima se osigurava uravnoteženo iskorištavanje mlađe i starije ribe, a to se može postići određivanjem najmanje iskrcajne veličine.

               (9)

               Navedeni nedavni događaji pokazuju da je zbog intenzivnog iskorištavanja rumenca okana, što je posljedica prekomjernog izlova i nedostatka dovoljnih mjera upravljanja, taj stok na potpodručjima ICES-a VI., VII. i VIII. ozbiljno iscrpljen i došlo je do pada zaliha na nisku razinu na potpodručjima ICES-a IX. i X.

               (10)

               U svjetlu navedenog postoje jasne naznake da se stokovi rumenca okana u sjeveroistočnom Atlantiku prekomjerno iskorištavaju i prijeti im opasnost od izlovljenosti ne poduzmu li se hitne mjere zaštite nedoraslih organizama.

               (11)

               Unija je dosad za smanjivanje smrtnosti rumenca okana od 2003. provodila TAC-ove te je za Sredozemno more uvela minimalnu referentnu veličinu za očuvanje od 33 cm u skladu s Uredbom Vijeća (EZ) 1967/2006 (6) o mjerama upravljanja za održivo iskorištavanje ribolovnih resursa u Sredozemnom moru na temelju znanstvenih savjeta (7). Uredba (EZ) br. 850/98, kojom se utvrđuju minimalne referentne veličine za očuvanje za određene morske organizme na drugim područjima, uključujući Atlantik, u ovome trenutku ne sadržava minimalnu veličinu za atlantskog rumenca okana.

               (12)

               Prema znanstvenim savjetima, atlantski rumenac okan na područjima VI., VII., VIII., IX. i X. zrelost doseže pri veličini između 33 i 36 cm. Pri ocjenjivanju razmjernosti mjere, a posebno pri odlučivanju treba li na stok primijeniti najmanju veličinu od 33 cm, Komisija je ispitala znanstvene savjete te uzela u obzir potrebu za usklađenošću sa zajedničkom ribarstvenom politikom i cilj postupnog eliminiranja odbačenog ulova. Znanstveni podaci pokazuju da 75 % mužjaka i 25 % ženki rumenca okana dostiže zrelost na 33 cm (8). Stoga je 33 cm veličina na kojoj se rumenac okan može razmnožavati i obnavljati stok. Usto, određivanje minimalne veličine na 36 cm dovelo bi do odbacivanja ulova rumenca okana i stoga ne bi bilo usklađeno s ciljem postupnog eliminiranja odbačenog ulova.

               (13)

               Nadalje, minimalna veličina od 33 cm za rumenca okana trenutačno vrijedi u Sredozemnome moru. Budući da rumenca okana ima i u Sredozemnome moru i u sjeveroistočnom Atlantiku, da bi te mjere bile djelotvorne, potrebno je osigurati jednaku razinu zaštite za sva područja raspodjele stoka. Time bi se spriječile i pogreške pri izvješćivanju. Dopuštenje lova i iskrcaja rumenca okana manjeg od 33 cm ima negativan učinak na reproduktivne sposobnosti te vrste i ozbiljna je prijetnja očuvanju stokova u sjeveroistočnom Atlantiku.

               (14)

               Mjere predviđene ovom uredbom odnose se na zaštitu neobnovljivih ribljih stokova. Njihov je cilj izbjeći pretjerano iskorištavanje stokova rumenca okana te obnoviti stokove tako da budu unutar sigurnih bioloških granica. Minimalna veličina od 33 cm za te stokove jednako se primjenjuje na proizvode iz Unije i na uvezene proizvode neovisno o podrijetlu. Nadalje, te će se mjere provoditi zajedno s mjerama očuvanja Unije koje imaju sličnu namjenu, uključujući Uredbu Vijeća (EU) br. 1367/2014 (9).

               (15)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Za potrebe Uredbe (EZ) br. 850/98 i kao dodatak njezinu Prilogu XII., na rumenca okana (Pagellus bogaraveo) primjenjuje se minimalna referentna veličina od 33 cm u regijama 1–5 kako su definirane u članku 2. te uredbe.
   Članak 2.
   Komisija prije kraja 2018. ocjenjuje jesu li mjere uvedene ovom uredbom još uvijek potrebne.
   Članak 3.
   Ova uredba stupa na snagu trećeg dana od dana objave u Službenom listu Europske unije.

      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. svibnja 2017.

            Za Komisiju

            Predsjednik

         Jean-Claude JUNCKER

      (1)  SL L 125, 27.4.1998., str. 1.

      (2)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

      (3)  Savjet ICES-a od 3. lipnja 2016., 9.3.43 rumenac okan na potpodručjima 6., 7. i 8.

      (4)  Savjet ICES-a od 3. lipnja 2016., 9.3.41 rumenac okan na potpodručju 9.

      (5)  Izvješće ICES WGDEEP za 2016., str. 535.

      (6)  Uredba Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94 (SL L 409, 30.12.2006., str. 11.).

      (7)  SEC(2002) 888 (Bruxelles, 16.8.2002.) Izvješće ad hoc radne skupine za ocjenjivanje planova oporavka za Andaluziju i Siciliju te dokument SEC (2004) 772, str. 406.).

      (8)  Izvješće STECF-a, 16-09 – Red seabream_JRC101980, Minimalna veličina za očuvanje rumenca okana (Pagellus bogaraveo) stranica 9., odlomci 5., 6. i 7.

      (9)  Uredba Vijeća (EU) br. 1367/2014 od 15. prosinca 2014. o utvrđivanju ribolovnih mogućnosti za ribarska plovila Unije za određene dubokomorske riblje stokove za 2015. i 2016. (SL L 366, 20.12.2014., str. 1.).


title: Provedbena uredba Komisije (EU) br. 355/2011 od 8. travnja 2011. o odobrenju izmjena koje nisu manje u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Montasio (ZOI))

text:
               03/Sv. 013

               HR

               Službeni list Europske unije

               303

         32011R0355

               L 098/6

               SLUŽBENI LIST EUROPSKE UNIJE

               08.04.2011.

      PROVEDBENA UREDBA KOMISIJE (EU) br. 355/2011
   od 8. travnja 2011.
   o odobrenju izmjena koje nisu manje u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Montasio (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno prvi podstavak njezinog članka 7. stavka 4.,
   budući da:

               (1)

               U skladu s prvim podstavkom članka 9. stavka 1. i s člankom 17. stavkom 2. Uredbe (EZ) br. 510/2006, Komisija je razmotrila zahtjev Italije za odobrenje izmjena u specifikaciji zaštićene oznake izvornosti „Montasio” registrirane u skladu s Uredbom Komisije (EZ) br. 1107/96 (2), kako je izmijenjena Uredbom Komisije (EZ) br. 1263/96 (3).

               (2)

               Kako te izmjene nisu manje u smislu članka 9. Uredbe (EZ) br. 510/2006., Komisija je objavila zahtjev za izmjenu u Službenom listu Europske unije
                   (4), kako je to propisano prvim podstavkom članka 6. stavka 2. te Uredbe. Budući da Komisiji nije dostavljen ni jedan prigovor u smislu članka 7. Uredbe (EZ) br. 510/2006, te je izmjene potrebno odobriti,

         DONIJELA JE OVU UREDBU:
   Članak 1.
   Ovim se odobravaju izmjene specifikacije objavljene u Službenom listu Europske unije za naziv u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. travnja 2011.

            Za Komisiju u ime Predsjednika

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL L 148, 21.6.1996., str. 1.

      (3)  SL L 163, 2.7.1996., str. 19.

      (4)  SL C 212, 5.8.2010., str. 9.
   PRILOG
   Poljoprivredni proizvodi namijenjeni prehrani ljudi navedeni u Prilogu I. Ugovoru:

      Razred 1.3.   Sirevi

   ITALIJA
   Montasio (ZOI)


title: Provedbena uredba Komisije (EU) br. 1009/2013 оd 18. listopada 2013. o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 14. do 15. listopada 2013. u okviru tuniske carinske kvote i o suspenziji izdavanja uvoznih dozvola za mjesec listopad 2013.

text:
               19.10.2013

               HR

               Službeni list Europske unije

               L 279/65

         PROVEDBENA UREDBA KOMISIJE (EU) br. 1009/2013
   оd 18. listopada 2013.
   o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 14. do 15. listopada 2013. u okviru tuniske carinske kvote i o suspenziji izdavanja uvoznih dozvola za mjesec listopad 2013.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Uredbu Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (2), a posebno njezin članak 7. stavak 2.,
   budući da:

               (1)

               Člankom 3. stavcima 1. i 2. Protokola br. 1 (3) uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (4), otvara se carinska kvota po nultoj stopi za uvoz neobrađenog maslinovog ulja obuhvaćenog oznakama KN 1509 10 10 i 1509 10 90 koje je u cijelosti dobiveno u Tunisu i prevezeno izravno iz te zemlje u Europsku uniju, u okviru ograničenja utvrđenog za svaku godinu.

               (2)

               Člankom 2. stavkom 2. Uredbe Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (5) utvrđuju se mjesečna količinska ograničenja za izdavanje uvoznih dozvola.

               (3)

               U skladu s člankom 3. stavkom 1. Uredbe (EZ) br. 1918/2006 zahtjevi za uvozne dozvole podneseni su nadležnim tijelima za ukupnu količinu koja premašuje ograničenje utvrđeno za mjesec listopad u članku 2. stavku 2. navedene Uredbe.

               (4)

               U tim okolnostima Komisija mora odrediti koeficijent dodjele kako bi se izvozne dozvole mogle izdavati razmjerno raspoloživoj količini.

               (5)

               Budući da je dosegnuto ograničenje za mjesec listopad, za taj se mjesec više ne mogu izdavati uvozne dozvole,

         DONIJELA JE OVU UREDBU:
   Članak 1.
   Količine za koje su u skladu s člankom 3. stavkom 1. Uredbe (EZ) br. 1918/2006 podneseni zahtjevi za uvozne dozvole 14. i 15. listopada 2013. množe se s koeficijentom dodjele od 39,536727 %.
   Za listopad 2013. suspendira se izdavanje izvoznih dozvola za količine za koje su zahtjevi podneseni od 21. listopada 2013.
   Članak 2.
   Ova Uredba stupa na snagu 19. listopada 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. listopada 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 238, 1.9.2006., str. 13.

      (3)  SL L 97, 30.3.1998., str. 57.

      (4)  SL L 97, 30.3.1998., str. 2.

      (5)  SL L 365, 21.12.2006., str. 84.


title: Provedbena uredba Komisije (EU) br. 732/2011 od 22. srpnja 2011. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Göttinger Feldkieker (ZOZP))

text:
               15/Sv. 015

               HR

               Službeni list Europske unije

               266

         32011R0732

               L 195/30

               SLUŽBENI LIST EUROPSKE UNIJE

               22.07.2011.

      PROVEDBENA UREDBA KOMISIJE (EU) br. 732/2011
   od 22. srpnja 2011.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Göttinger Feldkieker (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Njemačke za registraciju naziva „Göttinger Feldkieker” objavljen je u Službenom listu Europske unije
                   (2).

               (2)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2011.

            Za Komisiju,

            u ime predsjednika,

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 309, 13.11.2010., str. 16.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

                  Razred 1.2. Mesni proizvodi (kuhani, usoljeni, dimljeni itd.)

               NJEMAČKA

               Göttinger Feldkieker (ZOZP)